ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 105-Е.03.01-9723/13-2018 од 30.01.2018.

 \_\_\_\_\_\_\_\_\_\_\_\_\_\_\_\_\_\_\_\_\_

 *(место и датум)*

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 3000/1150/2017 (1748/2017), за набавку добара - “Цевоводи високог притиска, испитивања, делимична набавка и замена – ТЕ Колубара", на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 7.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**: **Питање бр. 1**

У моделу уговора конкурсне документације бр. 3000/1150/2017 Цевоводи високог притиска, испитивања, делимична набавка и замена – ТЕ Колубара наведено је у члану 12:

*........*

*У случају закашњења са испоруком дужег од 20 (двадесет) дана, Купац има право да једнострано раскине овај Уговор и од Продавца захтева накнаду штете и измакле добити.*

Производња и испорука пароводних елемената представља сложени процес на који има утицај велики број фактора над којима понуђачи не могу имати потпуну контролу, пре свега производња и индукционо савијање цеви. Са једне стране примарна производња и та врста услуге као што је индукционо савијање не постоје више у Србији. Са друге, материјал захтеван конкурсном документацијом се на тржишту ретко тражи, па тиме и јако тешко набавља, а железаре, због свог често монополског положаја, никада не дају чврсте гаранције за рокове испоруке, посебно за специфичне материјале, и одричу се одговорности за кашњење испоруке. Наглашавамо и да због малих количина које наручују, статус компанија испоручилаца ЕПСа код железара није такав да би могле наметати рокове испоруке и од железара обезбедити чврсте гаранције за поштовање истих.

Имајући у виду све претходно наведено сматрамо да је раскид Уговора у случају закашњења непримерена уговорна казна за испоруку резервних делова, јер би у том случају материјал већ био наручен и врло вероватно и у фази израде елемената, са већ значајним трошковима на страни понуђача, те предлажемо да се наведена одредба из модела Уговора избрише.

**ОДГОВОР 1:**  Наручилац не прихвата предлог заинтересованог Понуђача.Наручилац ће извршити измену у селу члана 12. који се односи на рок за раскид уговора.

**ПИТАЊЕ 2**: У моделу уговора конкурсне документације бр. 3000/1150/2017 Цевоводи високог притиска, испитивања, делимична набавка и замена – ТЕ Колубара наведено је у члану 12:

........

У случају закашњења са испоруком дужег од 20 (двадесет) дана, Купац има право да једнострано раскине овај Уговор и од Продавца захтева накнаду штете и измакле добити.

Јавна набавка представља набавку паровода који ће бити коришћени као резервни делови. Сматрамо да се у конкретном случају не може захтевати накнада штете и измакле добити, јер је у питању испорука резервних делова и кашњење испоруке не би довело до застоја производње, a имајући то у виду таква накнада штете и изгубљене добити била би непропорционална. Чланом 12. ставом 2. Модела уговора је већ предвиђена уговорна казна за кашњење, те би одредба о додатној накнади штете и изгубљене добити била непримерена предмету ове јавне набавке.

У складу са наведеним, молимо Вас да наведену одредбу избришете из модела Уговора.

**ОДГОВОР 2:** Наручилац не прихвата предлог заинтересованог Понуђача.

*У складу са наведеним појашњењима Комисија ће израдити измене и допуне конкурсне документације и исте објавити на Порталу јавних набавки и интернет страници Наручиоца.*

*Комисија ће размотрити да ли је већ одређен рок за подношење понуда примерен времену потребном за припрему прихватљиве понуде те* ***у случају да продужи рок****, о истом ће објавити обавештење о продужењу рока за подношење понуда на Порталу јавних набавки и интернет страници Наручиоца.*